[{"text_idx": "#000000", "text": "Maison des Sciences de l\u2019Homme d\u2019Aquitaine"}, {"text_idx": "#000001", "text": "Caput septimum. De diversis habitationum nominibus"}, {"text_idx": "#000002", "text": "1 Le latin de Gemma est fautif : en effet, s\u2019il distingue bien Pe\u0301ri\u0153ciens et Ant\u0153ciens (aut est un \u00ab (...)"}, {"text_idx": "#000003", "text": "1Ex umbrarum ratione tria habitationum nomina oriuntur, Amphiscii scilicet, Heteroscii, et Periscii. Amphiscios vocant autores, quorum umbr\u00e6 in utramque partem, puta Austrum et Boream jaciuntur. Heteroscios quorum umbr\u00e6 in alteram tantum vergunt partem. De his exemplum apud Lucanum est. Ignotum vobis Arabes venistis in orbem, Umbras mirati nemorum non ire sinistras. Periscii vero sunt quibus umbr\u00e6 in modum molarum circumgyrantur. Sunt autem tales, quicunque sub zonis extremis habitant, ut Pilappi et vicini. Heteroscii vero sunt quicunque in zonis temperatis scilicet inter circulos polares et tropicos habitant, ut Itali, Hispani, et totius Europ\u00e6 incol\u00e6, cum Asi\u00e6 maxima parte. Amphiscii demum sunt quorum inter duos tropicos aut sub torrida zona habitatio est, ut \u00c6thiopes, Arabes, et Indi. Rursus populi ad invicem collati, aut dicuntur Peri\u0153ci, aut Ant\u0153ci vel Antipodes1. Peri\u0153ci vel circuncol\u00e6 dicuntur, qui sub eodem climate et parallelo, et sub eodem meridiano continentur, sed inter eos mediat polus mundi : Hique eandem rationem temporum anni habent, quippe cum illis hyems est, etiam hi hybernantur : Verum in horarum spatiis multum distant : nam cum illis media dies est, his concubia nox ingruit. Tales fere sunt insularum fortunatarum incol\u00e6 cum Sinarum populis. Ant\u0153ci sunt quorum situs est sub meridiani alicujus eadem medietate. Verum parallelus vel latitudo unius regionis tantum ab \u00c6quatore versus Austrum, quantum alterius punctum verticis vel latitudo versus Septentrionem cedit. Sic \u00c6gyptii cum extremis Aphric\u00e6 habitatoribus Ant\u0153ci dicuntur. Et hi simul in contraria anni tempora incidunt : his enim hyeme existente, illi \u00e6state fruuntur. Verum cum eadem longitudo sit utriusque, eodem eis momento meridies et media nox apparet. Demum Antipodes dicti quod invicem vestigia obvertant : eidem meridiano et contrariis parallelis \u00e6quali tamen interstitio ab \u00c6quatore descriptis, subjiciuntur. His contraria omnia accidunt, hyems et \u00e6stas, dies ac nox, ortus et occasus : habent eundem horizontem, sed opposita hemisph\u00e6ria. Ita Americ\u00e6 extremi versus meridiem habitatores Antipodes dicuntur Tectosacibus Schithi\u00e6 populis. Verum tales re ipsa existere, multi pr\u00e6cipue Divus Augustinus et Lactantius, pr\u00e6ter fidem esse contendunt, licet jam experientia compertum sit. Lactantius alioqui philosophus non vulgaris, ea ratione potissimum moveri videtur, quod c\u0153lum terra inferius esse non possit : cum interim quid inferius sit aut superius respectu totius machin\u00e6 mundi, videatur ignorasse."}, {"text_idx": "#000004", "text": "1 Le latin de Gemma est fautif : en effet, s\u2019il distingue bien Pe\u0301ri\u0153ciens et Ant\u0153ciens (aut est un \u00ab ou \u00bb disjonctif), l\u2019usage normal de vel, qui e\u0301tablit une e\u0301quivalence, impliquerait que \u00ab Antipodes \u00bb soit le synonyme de \u00ab Ant\u0153ciens \u00bb. Or, la suite du texte montre clairement qu\u2019il faut lire \u00ab aut dicuntur Peri\u0153ci, aut Ant\u0153ci aut Antipodes \u00bb."}, {"text_idx": "#000005", "text": "Ve\u0301rifiez si votre institution a de\u0301ja\u0300 acquis ce livre : authentifiez-vous a\u0300 OpenEdition Freemium for Books. Vous pouvez sugge\u0301rer a\u0300 votre bibliothe\u0300que/e\u0301tablissement d\u2019acque\u0301rir un ou plusieurs livres publie\u0301(s) sur OpenEdition Books.N'he\u0301sitez pas a\u0300 lui indiquer nos coordonne\u0301es :OpenEdition - Service Freemiumaccess@openedition.org22 rue John Maynard Keynes Bat. C - 13013 Marseille FranceVous pouvez e\u0301galement nous indiquer a\u0300 l'aide du formulaire suivant les coordonne\u0301es de votre institution ou de votre bibliothe\u0300que afin que nous les contactions pour leur sugge\u0301rer l\u2019achat de ce livre."}, {"text_idx": "#000008", "text": "Cahiers de l\u2019universite\u0301 sportive d\u2019e\u0301te\u0301\nMaison des Sciences de l\u2019Homme d\u2019Aquitaine"}, {"text_idx": "#000011", "text": "OpenEdition est un portail de ressources e\u0301lectroniques en sciences humaines et sociales."}]